**Előterjesztés**

**Kisbér Város Önkormányzata Képviselő-testületének**

**2024.november 8. napi ülésére**

Tárgy: Hánta településrész – Posta ügye

Tisztelt Képviselő-testület!

A Magyar Posta Zrt. Nyugat-magyarországi Területi Igazgatóság Területi Üzemeltetési Osztály illetékes ügyintézőjének tájékoztatása alapján Hánta településrészen a felvételi tevékenységet 2024. 11. 18.-ig még díjmentesen végzik, ezt követően a felvételi szolgáltatást díjköteles formában tudják biztosítani.

A kiajánlott szolgáltatás az alábbi:

Gépjárműves kézbesítő által végzett felvételi szolgáltatás,

* Hánta egyéb belterületi részén.

Végzett szolgáltatások:

* csekkbefizetés készpénzzel vagy bankkártyával
* levélpostai küldemények felvétele
* csomagfelvétel
* POS terminálon bankkártyás pénz be- és kifizetés
* elektronikus egyenlegfeltöltés
* sorsjegy, boríték és bélyeg vásárlás

Szolgáltatás díja (példák):

|  |  |  |  |  |  |
| --- | --- | --- | --- | --- | --- |
| Szolgáltatás igényelt gyakorisága | Szolgáltatás igényelt esetenkénti időtartama | heti időtartam összesen (óra) | **nettó óradíj (Ft)** | **nettó éves díj (Ft)** | **nettó havi díj (Ft)** |
| heti egy munkanap | fél óra | 0,5 | 25000 | 650 000 | **54 167** |
| heti két munkanap | fél óra | 1 | 25000 | 1 300 000 | **108 333** |
| minden munkanapon | fél óra | 2,5 | 25000 | 3 250 000 | **270 833** |

**Határozati javaslat:**

A Magyar Posta Zrt. Nyugat-magyarországi Területi Igazgatóság Területi Üzemeltetési Osztály illetékes ügyintézője által továbbított tájékoztatást Kisbér Város Önkormányzata Képviselő-testületének Hánta Bizottsága 2024.11.07. napi ülésén megtárgyalta, és javasolja, hogy a szolgáltatás első számú lehetőségét támogatni szíveskejenek, fix nap meghatározásával, a lakossággal történő egyeztetés alapján a településrész területén meghatározott fix ponton/pontokon, illetve lehetővé tenni a lakosok számára a táblával való jelzést, a postai szolgáltatás igénybe vételére vonatkozóan.

Határidő: azonnal

Felelős: Bacher Gyula elnök